Na osnovu člana 15 stav 1 Zakona o komunalnim djelatnostima “("Službeni list Crne Gore", br. 055/16, 74/16, 002/18, 066/19) ") , člana 38 stav 1 tačka 2 Zakona o lokalnoj samoupravi ( Sl.list CG br. 2/18, 34/19 i 38/20) i člana 35 Statuta Opštine Tivat (Sl.list Crne Gore-opštinski propisi br. 24/18 i 9/20), Skupština opštine Tivat, na sjednici održanoj dana 30.06.2020.godine, donosi

**O D L U K U**

**o izmjeni i dopuni Odluke o javnim parkiralištima na području opštine Tivat**

**ČLAN 1**

U Odluci o javnim parkiralištima na području opštine Tivat *(*"Službeni list Crne Gore - opštinski propisi", br. 026/14, 015/15, 028/16, 025/19*)*, u daljem tekstu Odluka,  poslije člana 19 dodaje se clan **19 a** koji glasi:

 *“ Investitor objekta u izgradnji može koristiti parking prostor za postavljanje gradjevinskih mašina i slično uz prethodno zaključen ugovor o zakupu parking mjesta sa vršiocem komunalne djelatnosti , za period najduže do 30 dana,prema cjenovniku iz člana 22 ove Odluke .*

*Državni organi ili opština ukoliko su investitori objekta oslobadjaju se obaveze iz stava 1 ovog člana.”*

**ČLAN 2**

Poslije člana **25** Odluke , dodaju se članovi :

***“Član 25 a***

*Kontrolu korišćenja javnih parkirališta na kojima se vrši naplata parkiranja vrše zaposleni kod vršioca komunalne djelatnosti (u daljem tekstu: kontrolori).*

*Kontrolor ima legitimaciju i nosi službeno odijelo.*

*Vršilac komunalne djelatnosti izdaje legitimaciju i utvrđuje izgled službenog odijela kontrolora.*

***Član 25 b***

*Na opštim parkiralištima naplata parkiranja se vrši po započetom satu ili u dnevnom trajanju kupovinom satne ili dnevne karte za parkiranje.*

*Satna karta za parkiranje važi za svaki započeti sat prema utvrđenom vremenu korišćenja.*

*Dnevna karta za parkiranje važi od sata u kojem je kupljena, odnosno izdata u tekućem danu, do istog sata u narednom danu, u kome se vrši naplata parkiranja.*

*Na opštim parkiralištima satna, odnosno dnevna karta za parkiranje važi isključivo u okviru određene parking zone*

*Korisnik opšteg parkirališta se može opredijeliti da uslugu parkiranja koristi po započetom satu ili u dnevnom trajanju, kupovinom i isticanjem važeće satne ili dnevne karte za parkiranje, odnosno plaćanjem usluge elektronskim putem (slanjem SMS poruke), u skladu sa Elaboratom .*

***Član 25 c***

*Korisniku koji je parkirao vozilo, a nije se opredijelio za korišćenje usluge parkiranja na način iz člana 25b stav 5 kontrolor izdaje dnevnu kartu za parkiranje i uputstvo za plaćanje dnevne karte za parkiranje.*

*Ako kontrolor nije u mogućnosti da izda dnevnu kartu za parkiranje korisniku javnog parkirališta, istu zajedno sa uputstvom pričvršćuje na prednje vjetrobransko staklo vozila.*

*Dostavljanje dnevne karte za parkiranje na način iz stava 2 ovog člana smatra se urednim, a kasnije oštećenje ili uništenje dnevne karte za parkiranje nema uticaja na valjanost dostavljanja i ne odlaže plaćanje dnevne karte za parkiranje.*

*Smatra se da je korisnik javnog parkirališta postupio po dnevnoj karti za parkiranje, ako je platio kartu u roku od osam dana od dana izdavanja na način naznačen u uputstvu za plaćanje dnevne karte za parkiranje.*

*Ako korisnik javnog parkirališta ne plati dnevnu kartu za parkiranje u roku iz stava 4 ovog člana , vršilac komunalne djelatnosti će pokrenuti postupak naplate u skladu sa zakonom.*

***Član 25 d***

*Vršilac komunalne djelatnosti je ovlašćen da radi naplate dospjelih potraživanja zadrži parkirano vozilo:*

 *- ako se prilikom izdavanja dnevne karte za parkiranje od strane vršioca komunalne djelatnosti utvrdi da postoje dospjela potraživanja prema korisniku javnog parkirališta po osnovu najmanje tri dnevne karte za parkiranje;*

 *- ako nije moguće identifikovati vozača odnosno vlasnika vozila preko evidencije nadležnog organa državne uprave, odnosno nije moguće pokrenuti postupak prinudnog ostvarivanja potraživanja.*

*Kontrolor može privremeno blokirati vozilo postavljanjem na točku posebnog uređaja za blokiranje točkova.*

*Privremeno blokiranje vozila može potrajati do izmirenja nastale obaveze, od strane vozača, odnosno vlasnika vozila.*

*Prilikom postavljanja uređaja kojim se sprječava odvoženje vozila, kontrolor će na staklu vozačevih vrata postaviti obavještenje da je vozilo privremeno blokirano sa uputstvom šta vozač treba da učini kako bi se izvršilo skidanje uređaja .*

*Korisnik je prije deblokiranja vozila obavezan da plati dnevnu kartu za parkiranje, troškove postavljanja i uklanjanja uređaja za blokiranje prema cjenovnika iz člana 22.*

*O preduzetim radnjama iz stava 2 ovog člana kontrolor sačinjava fotografije sa sve četiri strane vozila na kojima se vidi registarska oznaka i spoljni djelovi vozila, kao dokaz o stanju vozila.*

*Kada vozač odnosno vlasnik vozila izmiri sva dospjela potraživanja odnosno troškove postavljanja i skidanja uređaja kojim se sprječava odvoženje vozila i vršiocu komunalne djelatnosti dostavi dokaz o izvršenom plaćanju, vršilac komunalne djelatnosti će omogućiti preuzimanje vozila****.“***

**ČLAN 3**

Član **31** mijenja se i isti glasi:

***„*** *Novčanom kaznom od 150 do 10 000 eura kazniće se za prekršaj pravno lice ako:*

 *-koristi parking prostor bez zaključenog ugovora, odnosno suprotno zaključenom ugovoru sa vršiocem komunalne djelatnosti o zauzimanju parking prostora ( član 19a)*

*-koristi katastarsku parcelu u privatnoj svojini za privremeno ili povremeno parkiralište bez izdatog odobrenja nadležnog organ ( član 10)*

*-ne istakne parking kartu sa unutrašnje strane prednjeg vjetrobranskog stakla vozila, za vrijeme korištenja parking mjesta ( član 25 stav 1 alineja 1 )*

*-postupa suprotno zabranama propisanim odredbama člana 28*

*Za prekršaj iz stava 1 ovo člana kazniće se preduzetnik novčanom kaznom od 50 do 3 000 eura.*

 *Za prekršaj iz stava 1 ovog člana kazniće se i odgovorno lice u pravnom licu novčanom kaznom od 20 do 1 000 eura.*

 *Za prekršaj iz stava 1 ovog člana kazniće se fizičko lice , novčanom kaznom od 20 do 1 000 eura.* ***„***

 **ČLAN 4**

Ova odluka stupa na snagu osmog dana od dana objavljivanja u "Službenom listu CG - opštinski propisi".

Broj:03-040/20-128

Tivat,30.06.2020.godine

Skupština Opštine Tivat

Predsjednik

 Ivan Novosel, s.r.